

Dokumentacija

za provedbu postupka jednostavne nabave

Predmet nabave: Uređaj za kapilarnu elektroforezu na čipu

broj: 62/2020 JN

U.br. 01-912-2-2020

Zagreb, travanj 2020.

**Upute ponuditeljima za izradu ponude**

**1. Podaci o Naručitelju:**

- Naziv naručitelja: Klinika za infektivne bolesti “Dr. Fran Mihaljević”

- Sjedište naručitelja: Mirogojska cesta 8, 10000 Zagreb

- OIB: 47767714195

- Broj telefona: 01/2826-222 (centrala)

- Broj telefaksa: 01/2826-131

- Internetska adresa. [www.bfm.hr](http://www.bfm.hr)

- Adresa elektroničke pošte: [bfm@bfm.hr](mailto:bfm@bfm.hr)

**2. Podaci o osobi zaduženoj za kontakt:**

- Ime i prezime: Gordana Gradiški, mag. oec., Azra Čengić, mag. oec.

- Broj telefona 01/2826-163

- Broj telefaksa 01/2826-131

- Adresa elektroničke pošte: [nabava@bfm.hr](mailto:nabava@bfm.hr)

Komunikacija i svaka druga razmjena informacija između naručitelja i gospodarskih subjekata obavljat će se u pisanom obliku putem elektroničkih sredstava komunikacije na e-adresi: [nabava@bfm.hr](mailto:nabava@bfm.hr).

**3. Podaci o postupku**

1. **Evidencijski broj nabave:** 62/2020 JN
2. **CPV:** 38432000-2 Aparati za analizu
3. **Nakon okončanja postupka nabave:** sklopit će se ugovor
4. **Rok isporuke**: 30 dana od sklapanja ugovora
5. **Primopredajni zapisnik**: Odabrani ponuditelj dužan je prilikom isporuke dostaviti potpisani i ovjereni primopredajni zapisnik (predložak se nalazi u prilogu ove Dokumentacije) te sljedeće dokumente kao prilog:
6. jamstveni list
7. jamstvo za otklanjanje nedostataka u jamstvenom roku propisano u ovoj Dokumentaciji
8. **Grupe:** Predmet nabave nije podijeljen na grupe
9. **Odredbe o grupama (ako je predmet nabave podijeljen na grupe)**

Sukladno članku 204. stavak 3. Zakona o javnoj nabavi, ponuditelj može podnijeti ponudu za jednu ili obje grupe predmeta nabave.

Za svaku grupu podnosi se posebna ponuda.

Zajedničke dokumente (tražene dokaze sposobnosti - točka 5. ovih uputa) ponuditelj može uvezati u jednu ponudu, a ponudbeni list i troškovnik potrebno je dostaviti za svaku grupu za koju se ponuditelj javlja posebno.

Ponuditelj za pojedinu grupu može dostaviti samo jednu ponudu.

**4. Predmet nabave: Uređaj za kapilarnu elektroforezu na čipu**

1. **Količina:** količina iskazana u troškovniku
2. **Troškovnik i specifikacije:** Troškovnik se nalazi u zasebnom Excel dokumentu.
3. **Odredbe o troškovniku:** Ponuditelji su dužni ispuniti troškovnik za cjelokupni predmet nabave odnosno cjelokupnu grupu nabave ako je predmet nabave podijeljen na grupe.

Ponuditelj treba popuniti priloženi troškovnik - upisati sve jedinične cijene stavaka i ukupne cijene stavaka, kao i cijenu ponude bez poreza na dodanu vrijednost.

Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovnicima za istu stavku obvezan upisati iznos „0,00“.

Ukoliko ponuditelj izmijeni troškovnik koji se nalazi u prilogu dokumentacije o nabavi (promijeni tekstualni opis, jedinicu mjere ili količinu stavke) smatrat će se da njegova ponuda nije sukladna dokumentaciji o nabavi, odnosno, da je nepravilna. Takvu ponudu Naručitelj će odbiti.

**5. Osnove za isključenje i dokazi**

1. **OSNOVE ZA ISKLUČENJE**

Ponuditelj u postupku nabave mora dostaviti slijedeće dokaze:

1. **Potvrda porezne uprave** o nepostojanju duga, ili

važeći jednakovrijedan dokument nadležnog tijela države sjedišta gospodarskog subjekta ili ako se u državi sjedišta gospodarskog subjekta ne izdaje potvrda nadležnog tijela ili jednakovrijedan dokument, gospodarski subjekt ili osoba ovlaštena po zakonu za zastupanje gospodarskog subjekta dostavlja izjavu pod prisegom ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika. Potvrda ne smije biti starija od 30 dana računajući do dana roka za dostavu ponuda.

1. **DOKAZI O SPOSOBNOSTI**

Ponuditelj u postupku nabave mora dostaviti sljedeće dokaze o sposobnosti:

1. Ponuditelj mora u postupku javne nabave dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. Dokumenti kojima se dokazuje sposobnost:

\* **Izvadak iz sudskog, obrtnog, strukovnog ili drugog odgovarajućeg registra** države sjedišta kojim ponuditelj dokazuje upis u sudski, obrtni, strukovni ili drugi odgovarajući registar države sjedišta,

\* ako se u državi sjedišta gospodarskog subjekta ne izdaje potvrda iz točke 1., gospodarski subjekt dostavlja izjavu s ovjerom potpisa kod nadležnog tijela.

Svi dokazi koji se dostavljaju mogu se dostaviti u neovjerenim preslikama.

1. **Opisi ili fotografije**

Gospodarski subjekt mora u ponudi dostaviti jedno od slijedećeg:

* katalog ili
* prospekt ili
* brošuru ili
* fotografiju s opisom ili
* drugu tehničku dokumentaciju

kojima se nedvojbeno dokazuje, a Naručitelj može prepoznati, da ponuđeno odgovara traženom u predmetu nabave.

Ukoliko ponuditelj priloži dokument koji nije na hrvatskom jeziku i latiničnom pismu ponuditelj je dužan dostaviti na pisani zahtjev Naručitelja prijevod na hrvatski jezik koji **mora** biti preveden od stalnog sudskog tumača za odnosni strani jezik.

1. **Dozvola za promet medicinskim proizvodima** sukladno Zakonu o medicinskim proizvodima (NN 76/13). Za utvrđivanje traženog dokaza ponuditelj je dužan priložiti dokaz da je

\* upisan u očevidnik veleprodaja medicinskih proizvoda pri Agenciji za lijekove i medicinske proizvode za pravne i fizičke osobe sa sjedištem u Republici Hrvatskoj

\* da ispunjava sve uvjete za obavljanje djelatnosti prometa na veliko medicinskih proizvoda u državi u kojoj ima sjedište ukoliko je ponuditelj pravna ili fizička osoba sa sjedištem u Europskoj uniji, sukladno članku 47. Zakona o medicinskom proizvodima.

U slučaju da gospodarski subjekt obavlja djelatnost uvoza ili je gospodarski subjekt distributer medicinskih proizvoda iz trećih zemalja (zemlje koje nisu članice EU) dužan je priložiti i dokaz da proizvođač ima ovlaštenog zastupnika u EU, sukladno članku 51 i 52 Zakona o medicinskim proizvodima.

Ponuditelj je sposoban ako ima valjanu dozvolu za promet medicinskim proizvodima tj. ukoliko je upisan u očevidnik veleprodaja medicinskih proizvoda pri Agenciji za lijekove i medicinske proizvode, odnosno ukoliko priloži važeće ovlaštenje za pravne i fizičke osobe sa sjedištem izvan Republike Hrvatske, a unutar Europske unije, a kojim dokazuje da ispunjava sve uvjete za obavljanje djelatnosti prometa na veliko medicinskih proizvoda u državi u kojoj ima sjedište.

Ukoliko nuđeni proizvod ili dio nuđenih proizvoda nije medicinski proizvod/i ponuditelj je dužan priložiti Izjavu s popisom nemedicinskih proizvoda te nije dužan za te proizvode ukoliko su proizvodi porijeklom iz trećih zemalja priložiti potvrdu ili izjavu ovlaštenog zastupnika u EU-u.

Ukoliko ponuditelj priloži dokument koji nije na hrvatskom jeziku i latiničnom pismu ponuditelj je dužan je dostaviti na pisani zahtjev Naručitelja prijevod na hrvatski jezik koji **mora** biti preveden od stalnog sudskog tumača za odnosni strani jezik.

1. Ponuditelji su dužni priložiti **potvrdu proizvođača/ autorizacijsko pismo proizvođača** kojim dokazuje da je ponuditelj distributer za predmet nabave u Republici Hrvatskoj.

Svi dokazi koji se dostavljaju mogu se dostaviti u neovjerenim preslikama.

**6. Provjera ponuditelja:**

Prije donošenja odluke o odabiru, Naručitelj može od najpovoljnijeg ponuditelja pisanim putem zatražiti dostavu izvornika ili ovjerenih preslika svih dokumenata koji su bili traženi. Ako je gospodarski subjekt već u ponudi dostavio određene dokumente u izvorniku ili ovjerenoj preslici, nije ih obvezan ponovno dostavljati.

Za potrebe dostavljanja dokumenata iz stavka 1. ove točke Naručitelj daje primjereni rok od pet dana od dana dostave zahtjeva.

Izvornici ili ovjerene preslike dokumenata iz ovoga članka ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima ponuditelj mora dokazati da i dalje ispunjava uvjete koje je Naručitelj odredio u postupku nabave.

Ako najpovoljniji ponuditelj u određenom roku ne dostavi sve tražene izvornike ili ovjerene preslike dokumenata iz ove točke i/ili ne dokaže da i dalje ispunjava uvjete koje je odredio Naručitelj, Naručitelj će isključiti takvog ponuditelja odnosno odbiti njegovu ponudu.

U prethodno opisanom slučaju, Naručitelj će ponovo izvršiti rangiranje ponuda prema kriteriju za odabir ne uzimajući u obzir ponudu ponuditelja kojeg je isključio odnosno ponuditelja čiju je ponudu odbio te pozvati novog najpovoljnijeg ponuditelja da dostavi traženo.

**7. VAŽNO! Sadržaj ponude:**

Ponuditelji ponudu predaju u izvorniku, sa sadržajem i prilozima:

- ponudbeni list - u cijelosti ispunjen, ovjeren i potpisan – obrazac se nalazi u prilogu ove dokumentacije

- troškovnik - u cijelosti ispunjen, ovjeren i potpisan – obrazac se nalazi u prilogu ove dokumentacije kao zasebna excel datoteka

- ovjereni prijedlog ugovora iz priloga ove Dokumentacije (napomena: nije potrebno popunjavati praznine)

- tražene dokaze iz točke 5

**8. Način određivanja cijene ponude:**

Cijena ponude izražava se za cijeli predmet nabave. Odabir za kriterij je ekonomski najpovoljnija ponuda (100% kriterija čini cijena). U cijenu trebaju biti uračunati svi zavisni troškovi bez PDV-a, koji se iskazuje zasebno iza cijene.

Ukupnu cijenu ponude čini cijena ponude s PDV-om.

Ponuditelj je dužan ponuditi, tj. upisati jedinične cijene i ukupne cijene za svaku stavku na način kako je to određeno u troškovnicima, te cijenu ponude bez PDV-a, PDV i ukupnu cijenu ponude s PDV-om.

**9. Način izrade ponude:**

Ponuda se izrađuje na način da čini cjelinu i uvezuje na način **da se onemogući naknadno vađenje ili umetanje listova**.

Stranice ponude se označavaju na način da je vidljiv redni broj stranice i ukupan broj stranica ponude- **rukom se numeriraju stranice, od prve do zadnje stranice uključujući sve papire uvezene jamstvenikom (primjerice ponuda s ukupno 20 stranica se označava na slijedeći način: 1/20, 2/20, 3/20 itd.)**

Ponuda se piše **neizbrisivom tintom**.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

**Ponuda se dostavlja na hrvatskom jeziku, pisana latiničnim pismom, osim gdje je Naručitelj izričito dozvolio upotrebu stranog jezika.**

Pri izradi ponude gospodarski subjekt se mora pridržavati zahtjeva i uvjeta iz dokumentacije o nabavi te ne smije mijenjati ni nadopunjavati tekst dokumentacije o nabavi, tražene uvjete iz obrazaca, ponudbenog lista ili troškovnika.

**Ponuda mora biti uvezana jamstvenikom u nerastavljivu cjelinu. Uvezanu ponudu potrebno je zapečatiti stavljanjem naljepnice na krajeve jamstvenika te otisnuti žig Ponuditelja.**

Zbog trenutne situacije uzrokovane javnozdravstvenim hitnim stanjem zbog pandemije COVID 19 virusa (koronavirusa), bez obzira na način izrade ponude naznačen u točki 9. Dokumentacije o nabavi, **ponude se predaju isključivo na e-**mail[**nabava@bfm.hr**](mailto:nabava@bfm.hr) **zaključno do propisanog roka**.

Ponude poslane nakon navedenog roka neće biti razmatrane.

**Sve** dokumente **koji se u Dokumentaciji traže, a u ponudi se moraju predati u originalu, Ponuditelji dostavljaju skenirane.**

**10. Rok valjanosti ponude**

Rok valjanosti ponude je najmanje 60 dana od krajnjeg roka za dostavu ponuda.

**11. Način dostave ponude:**

- Ponuditelj podnosi ponudu poštom preporučeno ili neposrednom dostavom na adresu naručitelja: Klinika za infektivne bolesti „Dr. Fran Mihaljević“, Mirogojska cesta 8, 10000 Zagreb.

- Ponuda se dostavlja u zatvorenoj omotnici. Na omotnici ponude mora biti naznačeno: naziv i adresa naručitelja, naziv i adresa ponuditelja, evidencijski broj nabava, predmet nabave, naznaka „ne otvaraj“.

Zbog trenutne situacije uzrokovane javnozdravstvenim hitnim stanjem zbog pandemije COVID 19 virusa (koronavirusa), bez obzira na način dostave naznačen u točki 11. Dokumentacije o nabavi, **ponude se predaju isključivo na e-**mail[**nabava@bfm.hr**](mailto:nabava@bfm.hr) **zaključno do propisanog roka**.

Ponude poslane nakon navedenog roka neće biti razmatrane.

**Sve** dokumente **koji se u Dokumentaciji traže, a u ponudi se moraju predati u originalu, Ponuditelji dostavljaju skenirane.**

**12. Rok za dostavu ponuda:**

27.04.2020. godine do 10:00 sati, bez obzira na način dostave. Ponude zaprimljene nakon tog roka Naručitelj neće razmatrati te će biti vraćene ponuditelju neotvorene.

Za vrijeme roka za dostavu ponuda, gospodarski subjekti mogu zatražiti objašnjenja i izmjene vezane uz Poziv na dostavu ponude, a najkasnije prethodni dan do 12:00h prije dana u kojem je rok za dostavu ponuda. Objašnjenja i izmjene se traže pisanim putem na e-mail adresu: [nabava@bfm.hr](mailto:nabava@bfm.hr), a ponuditelj je obvezan u naslovu poruke upisati evidencijski broj nabave ili predmet nabave s naznakom „UPIT“.

**13. Uvjeti plaćanja:**

Ne odobrava se avansno plaćanje. Isključeno je traženje mjeničnih izjava i jamstava. Rok plaćanja je najkasnije do 60 dana od dana ispostave elektroničkog računa temeljem Zakona o elektroničkom izdavanju računa u javnoj nabavi (Narodne novine, broj: 94/2018) prema cijenama iz ponude s naznakom naziva ugovora, s pozivom na klasu i urudžbeni broj ugovora odnosno broj narudžbenice. Odabrani Ponuditelj ispostavlja račun po potpisanom zapisniku o primopredaji isporučene robe i prilog računu mora biti Zapisnik o primopredaji. Ukupno plaćanje bez poreza na dodanu vrijednost na temelju ugovora/ narudžbenice o nabavi ne smije prelaziti procijenjenu vrijednost nabave. Naručitelj, temeljem članka 6. i članka 7. Zakona o elektroničkom izdavanju računa u javnoj nabavi, omogućio je prihvat elektronički izdanih računa. Adresa dostave elektroničkog računa je [likvidatura@bfm.hr](mailto:likvidatura@bfm.hr).

**14. Jamstvo za ozbiljnost ponude**

Temeljem članka 214., a u skladu s člankom 215. Zakona o javnoj nabavi javni naručitelj zahtijeva od gospodarskog subjekta dostavu jamstva za ozbiljnost ponude.

Iznos jamstva za ozbiljnost ponude je **4.000,00** **kn.**

Jamstvo za ozbiljnost ponude se dostavlja u obliku:

1. bjanko zadužnice (s javnobilježnički ovjerenim potpisom osobe ovlaštene za zastupanje, popunjena u skladu s Pravilnikom o obliku i sadržaju bjanko zadužnice (NN 115/2012) ili
2. bankarske garancije (mora biti bezuvjetna na “prvi poziv“ i „bez prigovora“) ili
3. novčanog pologa - IBAN HR1210010051863000160, model 64, u pozivu na broj upisati: 9725-26459-23953-6220 – upisati JZOP. Dokaz o uplati novčanog pologa ponuditelj je dužan priložiti u ponudi.

Jamstvo za ozbiljnost ponude se zahtijeva u slučaju:

* + odustajanja ponuditelja od svoje ponude u roku njezine valjanosti,
  + nedostavljanja ažuriranih popratnih dokumenata sukladno članku 263. Zakona,
  + neprihvaćanja ispravka računske greške,
  + odbijanja potpisivanja ugovora o javnoj nabavi
  + nedostavljanja jamstva za uredno ispunjenje ugovora o javnoj nabavi

Javni naručitelj će aktivirati jamstvo za ponudu u skladu s člankom 214. stavak 1. točka 1. Zakona o javnoj nabavi.

**15. Jamstvo za otklanjanje nedostataka u jamstvenom roku**

Minimalno traženo jamstvo za ponuđeni uređaj je 12 mjeseci od dana potpisa primopredajnog zapisnika osim ako je u troškovniku navedeno drugačije.

Odabrani ponuditelj s kojim će Naručitelj sklopiti Ugovor, obvezan je prilikom primopredaje, dostaviti Naručitelju jamstvo za otklanjanje nedostataka u jamstvenom roku za slučaj povrede da nalogoprimac u jamstvenom roku ne ispuni obveze otklanjanja nedostataka koje ima po osnovi jamstva na iznos 10% vrijednosti od ukupne vrijednosti isporučene robe bez PDV-a.

Jamstvo za otklanjanje nedostataka u jamstvenom roku treba biti u jednom od navedenih oblika:

1. bjanko zadužnice (s javnobilježnički ovjerenim potpisom osobe ovlaštene za zastupanje, popunjena u skladu s Pravilnikom o obliku i sadržaju bjanko zadužnice (NN 115/2012) ili
2. bankarske garancije ( mora biti bezuvjetna na “prvi poziv“ i „bez prigovora“ ) ili
3. novčanog pologa - IBAN HR1210010051863000160, model 64, u pozivu na broj upisati: 9725-26459-23953-6220 – upisati JON.

Naručitelj će aktivirati jamstvo za otklanjanje nedostataka u jamstvenom roku u ukupnom iznosu u slučajevima da odabrani ponuditelj u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.

Jamstvo mora pokrivati period jamstvenog roka kao i slučajeve definirane ovim Pozivom.

**PONUDBENI LIST** *Prilog 1*

Potpisivanjem ponude, ponuditelj prihvaća sve uvjete iz Dokumentacije te se u slučaju odabira njegove ponude obvezuje izvršiti predmet nabave u skladu s tim odredbama i za cijene navedene u ponudi i troškovniku, **Uređaj za kapilarnu elektroforezu na čipu, Ev.broj: 62/2020 JN**

|  |  |
| --- | --- |
| **Javni naručitelj:** | Klinika za infektivne bolesti „Dr. Fran Mihaljević“ |
| Sjedište | Mirogojska cesta 8, 10000 Zagreb |
| OIB | 47767714195 |
| Broj telefona | 01 2826 130 |
| Broj faksa | 01 2826 131 |
| E-mail | [nabava@bfm.hr](mailto:nabava@bfm.hr) |

|  |  |
| --- | --- |
| **Naziv ponuditelja:** | |
| **Adresa sjedišta :** | |
| **OIB :** | |
| **Broj računa :** | |
| **u sustavu PDV-a :** | **da ne** (zaokružiti) |
| **Telefon:** | |
| **Telefaks:** | |
| **E-mail:** | |
| **Adresa za dostavu pošte:** | |
| **Kontakt osoba/e:** | |

**PONUDA** broj \_\_\_\_\_\_\_\_\_\_\_\_\_\_\_\_\_\_

**GRUPA (ako je primjenjivo)**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **CIJENA PONUDE ( kn bez PDV-a)** |  |
| slovima |  |
| **IZNOS PDV-a** |  |
| **CIJENA PONUDE ( kn sa PDV-om)** |  |
| slovima |  |

**Rok valjanosti ponude:** ………………………………………………(minimalan rok određen u točki 10. Dokumentacije o nabavi)

Ponuditelj:

M.P \_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe za zastupanje)

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_ 2020. god.

*\* Napomena:* *Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.*

**IZJAVA O PRIHVAĆANJU UVJETA IZ DOKUMENTACIJE**

**O ROKU ISPORUKE**

*Prilog 2*

Naziv Ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa sjedišta Ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB Ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I Z J A V A

Izjavljujemo da smo, kao Ponuditelj u predmetu nabave: **Uređaj za kapilarnu elektroforezu na čipu** (ev.br. nabave: **62/2020 JN**), pročitali i proučili sve odredbe iz Poziva za dostavu ponuda i da smo s istima upoznati, odnosno da smo iste u potpunosti razumjeli.

Nadalje, izjavljujemo da prihvaćamo sve uvjete iz predmetnog Poziva za dostavu ponuda i obvezujemo se da ćemo, ukoliko naša ponuda bude odabrana, izvršiti predmet nabave u skladu s odredbama iz Poziva za dostavu ponuda, u roku kako je definirano u Dokumentaciji

M.P. (ime, prezime ovlaštene osobe po zakonu za zastupanje)

(potpis Ponuditelja)

U \_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_ 2020. godine.

**PRIJEDLOG UGOVORA**

*Prilog 3*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (u daljnjem tekstu Izvršitelj)

i

**Klinika za infektivne bolesti “Dr. Fran Mihaljević”**, Mirogojska 8, 10000 Zagreb, OIB 47767714195, koju zastupa ravnateljica, prof. dr. sc. Alemka Markotić, dr.med. (u daljnjem tekstu: Naručitelj)

sklopili su sljedeći

**UGOVOR**

**o nabavi uređaja za kapilarnu elektroforezu na čipu**

**62/2019 JN**

**PREDMET UGOVORA**

Članak 1.

Ugovorne strane sklapaju ovaj ugovor na temelju ponude Izvršitelja broj \_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_.2020. godine dostavljene u sklopu nadmetanja jednostavne nabave broj 62/2020 JN za predmet nabave: **Uređaj za kapilarnu elektroforezu na čipu**. Navedena ponuda Izvršitelja čini sastavni dio ovog ugovora. Detaljan opis predmeta nabave iskazan je u Troškovniku i Ponudbenom listu koji čine sastavni dio ovog Ugovora.

**MJESTO I ROK ISPORUKE ROBE**

Članak 2.

Mjesto isporuke je Klinika za infektivne bolesti „Dr. Fran Mihaljević“.

Isporučitelj se obvezuje prema uvjetima ovog Ugovora, odabranoj ponudi, te zahtjevima iz dokumentacije o nabavi, vršiti isporuku uređaja iz članka 1. ovog Ugovora.

Isporučitelj se obvezuje isporučiti uređaj u roku ne dužem od 30 (trideset) dana.

**VRIJEDNOST UGOVORA**

Članak 3.

**Cijena** za predmet nabave iz članka 1. **ovog Ugovora fiksna je i nepromjenjiva**, u iznosu od **\_\_\_\_\_\_\_\_\_ kn bez PDV-a**, odnosno **\_\_\_\_\_\_\_\_\_\_\_ kn s PDV-om**. Pored ukupne cijene iskazane su i jedinične cijene sukladno Troškovniku.

**ROKOVI**

Članak 4.

Ugovor se sklapa na 30 (trideset) dana.

U slučaju prekoračenja ugovorenog roka, a uzrokovano zbog propusta Izvršitelja, Izvršitelj će snositi sve nastale troškove uključujući i troškove Naručitelja.

**PRAVA I OBVEZE IZVRŠITELJA**

Članak 5.

Izvršitelj se obvezuje da će prema uvjetima ovog Ugovora, odabranoj ponudi, te zahtjevima iz dokumentacije za nadmetanje, vršiti isporuku uređaja iz članka 1. ovog Ugovora, a sve u skladu s Ugovorom, važećim propisima, zakonima, standardima, tehničkim normativima i pravilima struke. Izvršitelj se obvezuje nakon isporuke uređaja, a na temelju otpremnice, ispostaviti Naručitelju elektronički račun. Elektronički račun mora sadržavati sve obvezne osnovne elemente sukladno posebnom propisu kojim se uređuje izdavanje, slanje, zaprimanje, obrada i pohrana elektroničkog računa. Račun koji nije u skladu s ugovornim odredbama Naručitelj će odmah vratiti Izvršitelju. Na elektroničkom računu Izvršitelj mora navesti broj narudžbenice Naručitelja na temelju koje je ispostavio Naručitelju elektronički račun. Izvršitelj je obvezan uz elektronički račun priložiti potpisanu otpremnicu i Zapisnik o primopredaji. Ukoliko Izvršitelj ne bude u mogućnosti isporučiti uređaj u roku, količini, kvaliteti ili po cijenama navedenim u Ponudi u prilogu ovog Ugovora dužan je o tome odmah dostaviti pisanu obavijest Naručitelju.

Izvršitelj jamči da su oprema i materijal koje isporučuje novi, neupotrebljavani i da nemaju skrivenih nedostataka, sve u okviru ugovorne dokumentacije i aktualnog stanja tehnike.

**PRAVA I OBVEZE NARUČITELJA**

Članak 6.

Naručitelj se obvezuje ispostavljeni elektronički račun platiti u roku najkasnije do 60 dana od dana isporuke robe prema pojedinačnoj narudžbi i ispostavi elektroničkog računa. Ukoliko Naručitelj vraća ispostavljeni račun, prema čl. 5, st. ovog Ugovora, rok plaćanja ne teče do primitka ispravnog elektroničkog računa.

Ugovorne strane sporazumno utvrđuju da Izvršitelj neće moći svoje potraživanje prema Naručitelju moći prenijeti na drugoga bez prethodne pisane suglasnosti Naručitelja.

**RASKID UGOVORA**

Članak 7.

Naručitelj zadržava pravo jednostranog raskida Ugovora ukoliko Izvršitelj:

* ne isporuči uređaj u roku određenom ovim ugovorom
* isporuči uređaj koja nema ugovorenu kvalitetu i karakteristike
* ne pridržava se cijena navedenih u ponudi koja je sastavni dio ovog ugovora
* ne otkloni moguće nedostatke utvrđene u trenutku primopredaje
* ustupi prava, obveze i/ili potraživanja trećim osobama bez pisane suglasnosti Naručitelja

Izvršitelj zadržava pravo jednostranog raskida Ugovora ukoliko:

* dođe u situaciju da zbog izvanrednih događaja koji se nisu mogli predvidjeti, izbjeći ili spriječiti, ne može izvesti ugovorene obveze.

Ugovor se raskida pisanom izjavom koju ugovorna strana koja raskida Ugovor dostavlja drugoj ugovornoj strani. U pisanoj izjavi mora biti naznačen temelj prema kojem se traži raskid Ugovora. Rok za raskid ugovora je 15 ( petnaest ) dana od dana dostave pisanog izvješća o raskidu ugovora.

Ako ugovorne strane sporazumno raskinu Ugovor, tim sporazumom će riješiti i sva sporna pitanja nastala raskidom Ugovora.

**JAMSTVA**

Članak 8

**Jamstvo za otklanjanje nedostataka u jamstvenom roku**

Minimalno traženo jamstvo za ponuđeni uređaj je 12 mjeseci od dana potpisa primopredajnog zapisnika osim ako je u troškovniku navedeno drugačije.

Iozvršitelj je obvezan prilikom primopredaje, dostaviti Naručitelju jamstvo za otklanjanje nedostataka u jamstvenom roku za slučaj povrede da nalogoprimac u jamstvenom roku ne ispuni obveze otklanjanja nedostataka koje ima po osnovi jamstva na iznos 10% vrijednosti od ukupne vrijednosti isporučene robe bez PDV-a.

Jamstvo za otklanjanje nedostataka u jamstvenom roku treba biti u jednom od navedenih oblika:

1. bjanko zadužnice (s javnobilježnički ovjerenim potpisom osobe ovlaštene za zastupanje, popunjena u skladu s Pravilnikom o obliku i sadržaju bjanko zadužnice (NN 115/2012) ili
2. bankarske garancije ( mora biti bezuvjetna na “prvi poziv“ i „bez prigovora“ ) ili
3. novčanog pologa - IBAN HR1210010051863000160, model 64, u pozivu na broj upisati: 9725-26459-23953-6220 – upisati JON.

Naručitelj će aktivirati jamstvo za otklanjanje nedostataka u jamstvenom roku u ukupnom iznosu u slučajevima da izvršitelj u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.

Jamstvo mora pokrivati period jamstvenog roka kao i slučajeve definirane ovim Pozivom.

**PRIJELAZNE I ZAVRŠNE ODREDBE**

Članak 9.

Za sve druge obveze iz ovog Ugovora, a koje stranke nisu ugovorile primjenjivat će se odredbe Zakona o obveznim odnosima.

Članak 10.

Eventualne sporove vezane uz provedbu ovog Ugovora, ugovorne strane će pokušati riješiti sporazumno, a u slučaju nemogućnosti postizanja sporazuma priznaju nadležnost stvarno nadležnog suda u Zagrebu.

Članak 11.

Ugovor je sklopljen kada ga potpišu ovlašteni predstavnici obje ugovorne strane.

Članak 12.

Ovaj Ugovor sklopljen je u četiri (4) istovjetna primjerka, od kojih svaki ima dokazanu snagu izvornika, po dva (2) za svaku ugovornu stranu.

ur.br. 01-xxxx-xx-2020

U Zagrebu, xx.xx.2020.

Izvršitelj: Naručitelj:

U \_\_\_\_\_\_\_\_\_\_\_\_\_\_\_\_\_\_, \_\_.\_\_\_.2020. godine

*Prilog 4*

**PRIMOPREDAJNI ZAPISNIK**

|  |
| --- |
| DATUM: |

|  |
| --- |
| PREDMET PRIMOPREDAJE: |
| BROJ UGOVORA ILI BROJ NARUDŽBENICE: |
| GRUPA NABAVE (ako je primjenjivo): |

|  |  |  |  |  |
| --- | --- | --- | --- | --- |
| **rb.** | **ser. br. ili kat. br.** | **Naziv i tip** | **Količina** | **ODJEL** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |
| --- |
| JAMSTVENI ROK: |

Zapisnik je sastavljen u 2 (dva) istovjetna primjerka, od kojih svaka strana zadržava po jedan primjerak.

|  |  |
| --- | --- |
| ISPORUČITELJ (naziv): | NARUČITELJ:  Klinika za infektivne bolesti „Dr. Fran Mihaljević“ Mirogojska 8, 10000 Zagreb |
| ZA ISPORUČITELJA: | ZA NARUČITELJA: |